Garry Marshall
Garry Marshall (õieti Garry Kent Masciarelli; 13. november 1934 Bronx, New York – 19. juuli 2016 Burbank, California) oli Ameerika Ühendriikide näitleja, filmilavastaja, produtsent ja stsenarist. Ta on peamiselt tuntud telesarja "Happy Days" loojana. Ta on lavastanud ka romantilisi filme, näiteks "Kaunis naine" ("Pretty Woman"; 1990), "Frankie ja Johnny" ("Frankie and Johnny"; 1991), "Põgenev pruut" ("Runaway Bride"; 1999), "Printsessi päevikud" ("The Princess Diaries"; 2001) ja "Valentinipäev" ("Valentine's Day"; 2010).